**Azonnali közlésre!**

**Orosz igen az önszabályozásra**

**A reklám önszabályozás létrehozásáról és támogatásáról írt alá szándéknyilatkozatot az Orosz Reklámfelügyeleti hatóság (FAS), a Reklám Világszövetség orosz tagozata és az EASA vezetője a reklám önszabályozást középpontba állító nemzetközi konferencián Szentpétervárott.**

Kína után Oroszország a második nagyhatalom, amely ebben az évben a reklám önszabályozásra szólítja fel és támogatásáról biztosítja a reklámipart. Az APEC (Asia-Pacific Economic Corporation) vezetői már korábban kifejezték szándékukat a fogyasztók védelmét szolgáló reklám önszabályozás mellett. Jelenleg társszabályozás (co-regulation) működik Oroszországban, amelynek keretében a hatóság munkájában, a konkrét ügyek elbírálásában együttműködnek. Ezt a rendszert kívánják kibővíteni és az önszabályozás előnyeit látni Oroszországban – fogalmazott Andrej Kashevarov a hatóság alelnöke.

A reklám önszabályozásról a török, lengyel és magyar szervezet képviselői tartottak előadást, és osztották meg tapasztalatukat a jelenlévő számos ország képviselőjével.

Tudjuk, hogy a szándéknyilatkozat csak az első lépés, mégis történelmi pillanat volt. A hatóság jelenleg 12 orosz nagyvárosban üzemeltet irodát, amelynek mintája nagy terhet jelentene az orosz reklámipar számára. Egy ekkora országban nagy kihívás lesz a földrajzi és kulturális különbségeket is figyelembe vevő szervezet felállítása. A reklámot érő globális kihívások szempontjából azonban nagyon fontos a nagy országok és nagy gazdaságok bekapcsolása a reklám önszabályozás rendszerébe – fogalmazott Fazekas Ildikó az ÖRT főtitkára. Nagy megtiszteltetés és öröm volt részt venni a konferencián, amelyet a szentpétervári önkormányzat a Reklám Világszövetséggel közösen szervezett. Az IAA az ÖRT alapításában is vezető szerepet játszott – tette hozzá Fazekas.

További információ:

Fazekas Ildikó főtitkár, ÖRT (+3630/9902301)